༄༅། །ཟབ་ལམ་བླ་མའི་རྣལ་འབྱོར་བྱིན་རླབས་མྱུར་འཇུག་
སྐལ་བཟང་རེ་སྐོང་ཞེས་བྱ་བ་བཞུགས།
ན་མོ་གུ་རུ་མཉྫུ་གྷོ་ཥཱ་ཡ། རྗེ་བཙུན་བླ་མ་ཐུབ་དབང་རྡོ་ རྗེ་ འཆང་ དང་
དབྱེར་མ་མཆིས་པའི་ཞབས་ལ་ཕྱག་འཚལ་ཞིང་སྐྱབས་སུ་མཆིའོ། །བརྩེ་བ་ཆེན་
པོས་དུས་ཐམས་ཅད་དུ་རྗེས་སུ་གཟུང་དུ་གསོལ། དེ་ལ་འདིར་ལམ་ཟབ་མོ་བླ་མ་
ལྷའི་རྣལ་འབྱོར་ སྒོམ་པར་འདོད་པས་ སྟན་ བདེ་ བ་ ལ་ ལུས་རྣམ་སྣང་ གི་ ཆོས་
བདུན་ ལྡན་ དུ་ འཁོད་དེ། དགེ་ སེམས་ ཁྱད་ པར་ ཅན་ གྱི་ ངང་ ནས་ སྐྱབས་ འགྲོ་
སེམས་བསྐྱེད་ཚད་མེད་བཞི་སྒོམ་པ་རྣམས་རྒྱུད་དང་འདྲེས་ངེས་བྱས་ནས་འདི་ལྟར་
ཉམས་སུ་བླང་བར་བྱ་སྟེ། རྨད་བྱུང་ཀུན་བཟང་མཆོག་སྤྲིན་རྒྱ་མཚོའི་དབུས། །དཔག་
བསམ་ལོ་འདབ་འབྲས་བུས་དུད་པའི་སྟེང་། །སྣ་ཚོགས་རིན་ཆེན་ལས་གྲུབ་འོད་
འབར་ཁྲི། །ཆུ་སྐྱེས་ཉི་ཟླའི་དཀྱིལ་འཁོར་རྒྱས་པའི་སྟེང་། །དུས་གསུམ་རྒྱལ་ཀུན་
ཐུགས་རྗེའི་ངོ་བོ་ཉིད། །རྩ་བའི་བླ་མ་ཐུབ་དབང་རྡོ་རྗེ་འཆང་། །སྐུ་མདོག་སེར་
པོ་ དགྱེས་ པའི་ འཛུམ་ ཞལ་ ཅན། །ཞལ་ གཅིག་ ཕྱག་ གཉིས་ གཡས་ པས་ ཆོས་
འཆད་དང༌། །ཕྱག་གཡོན་མཉམ་བཞག་སྟེང་ན་ལྷུང་བཟེད་བསྣམས། །མཚམས་
སྤྲིན་མདངས་འཛིན་ཆོས་གོས་རྣམ་པ་གསུམ། །གསོལ་ཞིང་ཞབས་གཉིས་རྡོ་རྗེ་
སྐྱིལ་ཀྲུང་བཞུགས། །མཐའ་སྐོར་དངོས་བརྒྱུད་བླ་མ་ཡི་དམ་ལྷ། །སངས་རྒྱས་
བྱང་སེམས་ཉན་རང་མཁའ་འགྲོ་དང་། །བསྟན་སྲུང་དམ་ཅན་རྒྱ་མཚོའི་ཚོགས་
དང་ བཅས། ། །འོད་ ཕུང་ དབུས་ ན་ ལྷམ་མེར་གསལ་བ་ཡི། །གནས་ གསུམ་ ཡི་ གེ་
-269-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༣༠༽
གསུམ་གྱིས་ལེགས་མཚན་པའི། །ཐུགས་ཀའི་ཧཱུཾ་གི་འོད་ཟེར་ལྕགས་ཀྱུ་ཡིས། །གར་
བཞུགས་གནས་ནས་ཡེ་ཤེས་སེམས་དཔའ་ཀུན། །སྤྱན་དྲངས་དམ་ཚིག་སོ་སོར་
དབྱེར་མེད་ཐིམ། །བདག་ཉིད་བསོད་ནམས་ཞིང་གི་མཆོག་ཏུ་གྱུར། །གང་གི་
།
ཞབས་རྟེན་པདྨོ་གུས་བསྟེན་ན།
།མཆོག་ཐུན་དངོས་གྲུབ་འདོད་དགུ་སྩོལ་མཛད་
ཅིང༌། །མ་ནོར་ལམ་བཟང་གསལ་བར་སྟོན་མཛད་པའི། །ཐེག་མཆོག་དགེ་བའི་
བཤེས་ ལ་ ཕྱག་ འཚལ་ ལོ། །དངོས་བཤམས་ ཡིད་ སྤྲུལ་ མཆོད་ ཚོགས་ མ་ ལུས་
འབུལ། །ནོངས་ པ་ ཀུན་ བཤགས་ དགེ་ ཚོགས་ རྗེས་ ཡི་ རང་། །ཟབ་ རྒྱས་ ཆོས་
འཁོར་བསྐོར་ཞིང་བརྟན་པར་བཞུགས། །དུས་གསུམ་རྣམ་དཀར་བྱང་ཆུབ་ཆེན་
པོར་བསྔོ། །བདག་གཞན་ལུས་ངག་ཡིད་གསུམ་ལོངས་ སྤྱོད་དུས་གསུམ་དགེ་
ཚོགས་བཅས། །རིན་ཆེན་མཎྜལ་བཟང་པོ་ཀུན་བཟང་མཆོད་པའི་ཚོགས་བཅས་
པ། །བློ་ཡིས་བསླངས་ཏེ་བླ་མ་ཡི་དམ་དཀོན་མཆོག་གསུམ་ལ་འབུལ། །ཐུགས་
རྗེའི་ དབང་ གིས་ བཞེས་ ནས་ བདག་ ལ་ བྱིན་གྱིས་བརླབ་ཏུ་གསོལ། །རྨད་བྱུང་
ཐུགས་རྗེའི་རྟ་ལྗང་ཅན་འོད་ [དཀར་] ཀྱིས། །བུ་རམ་ཤིང་བསྟན་པདྨོའི་ཚལ་ཕྱེ་
ནས། །སྐལ་ལྡན་བུང་བར་ལེགས་བཤད་སྦྲང་རྩིའི་བཅུད། །སྩོལ་ལ་ཟླ་བྲལ་མགོན་
པོར་ གསོལ་ བ་ འདེབས། ། །གང་ གི་ བློ་ གྲོས་ ཁང་ བཟང་ ཁྱོན་ ཡངས་ པོ། །བསླབ་
གསུམ་རྣམ་དག་ངེས་འབྱུང་བྱང་སེམས་དང་། །ཡང་དག་ལྟ་བ་ཕྱིན་དྲུག་བསྡུ་བཞིས་
།དམ་ཆོས་དགོས་འདོད་སྩོལ་ལ་གསོལ་བ་འདེབས། །རླབས་ཆེན་ བསོད་
ནམས་མཆོག་གིས་བསྐྲུན་པའི་སྐུ། །ཟབ་རྒྱས་ཆོས་སྒྲ་སྙན་འཇེབས་སྒྲོག་པའི་
གསུང་། །ཇི་ལྟ་ཇི་སྙེན་ཤེས་བྱ་ཀུན་གཟིགས་ཐུགས། །ལེགས་མངའ་དགེ་བའི་བཤེས་
ལ་གསོལ་བ་འདེབས། །བདག་འཛིན་སྲིད་པའི་བཙོན་ཁང་ར་བ་འདིར། །གྲངས་མེད་
ཕྱུག
-270-

ཟབ་ལམ་བླ་མའི་རྣལ་འབྱོར་བྱིན་རླབས་མྱུར་འཇུག་སྐལ་བཟང་རེ་སྐོང༌།
དུས་ནས་ཆུད་པའི་ཉམ་ཐག་འགྲོར། །བདག་མེད་གནས་ལུགས་ལམ་བཟང་སྟོན་པ་
ལ། ། །ཟླ་ བྲལ་དཔལ་ལྡན་ བླ་མར་གསོལ་བ་འདེབས། །བསླུ་མེད་ བླ་ མ་ ཡི་ དམ་
རྫོགས་ སངས་ རྒྱས། །ཞི་བའི་ མཆོག་ གྱུར་ ལུང་ རྟོགས་ དམ་ པའི་ ཆོས། །འཕགས་
ཚོགས་དགེ་འདུན་ཀུན་གྱི་བྱིན་རླབས་ཀྱིས། །དཔལ་ལྡན་བླ་མ་བསྐལ་བརྒྱར་ཞབས་
བརྟན་ཤོག །གསོལ་འདེབས་རྒྱས་པར་བྱ་བར་སྤྲོ་ན། འཇམ་མགོན་བླ་མ་ཐམས་
ཅད་མཁྱེན་པ་ཡི། །གདམས་ངག་ཆོས་ཀྱི་སྲིད་ལ་དབང་བསྒྱུར་ཅིང་། །ཐུབ་བསྟན་
འཛིན་ལ་འགྲན་པའི་ཟླ་བྲལ་བ། །བྱམས་མགོན་བླ་མ་གཉིས་པར་གསོལ་བ་
འདེབས། །ཐུབ་པའི་གསུང་ངག་བརྒྱད་ཁྲི་བཞི་སྟོང་གི །སྙིང་པོའི་གནད་ ཀུན་
སྐྱེས་བུ་རྣམ་གསུམ་དུ། །བསྡུས་ནས་འདོམས་ལ་ཀུན་ནས་དབང་འབྱོར་བ། །
བྱམས་མགོན་བླ་མ་མཆོག་ལ་གསོལ་བ་འདེབས། །ཕྱོགས་བཅུའི་ཞིང་བཞུགས་རྒྱལ་
བ་ སྲས་ བཅས་ཀྱིས། ། །ཡལ་ བར་ བོར་ བའི་ སྙིགས་ དུས་ གདུལ་ བྱ་ རྣམས། །སྙིང་
སྟོབས་ཆེན་པོས་འདུལ་མཛད་ཐུགས་རྗེ་ཅན། །བྱམས་མགོན་བླ་མ་མཆོག་ལ་
གསོལ་བ་འདེབས། །མི་མཇེད་ཞིང་གི་སྟོན་པ་བཅོམ་ལྡན་འདས། །ཞིང་འདིར་
བཅུ་གཉིས་མཛད་པས་རྣམ་རོལ་ཀྱང་། །མངོན་སུམ་མ་མཐོང་སྐལ་དམན་བདག་
ཅག་རྣམས། །འདྲེན་མཛད་བྱམས་མགོན་བླ་མར་གསོལ་བ་འདེབས། །ཕུལ་བྱུང་
ཞབས་དང་ འཇམ་ མགོན་ བླ་ མ་སོགས། །བགྲང་ཡས་རླབས་ཆེན་ སེམས་དཔའི་
ཚོགས་རྣམས་ཀྱིས། །འདུལ་བར་མ་ནུས་དམུ་རྒོད་བདག་ཅག་ལ། །ལམ་བཟང་
འདོམས་མཛད་བྱམས་མགོན་བླ་མར་འདུད། ཁ་བ་ཅན་གྱི་མགོན་པོ་ཐུགས་རྗེ་
ཅན། །སྤྱན་རས་གཟིགས་ཞེས་གྲགས་པ་དེ་ཉིད་ཀྱང་། །མགོན་པོ་ཁྱོད་ལས་གཞན་
ན་མ་མཆིས་པས། །བྱམས་མགོན་ཐུགས་རྗེ་ཅན་ལ་གསོལ་བ་འདེབས། །མ་ལུས་
-271-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༣༠༽
རྒྱལ་བ་ཀུན་གྱི་འཕྲིན་ལས་རྣམས། །མགོན་པོ་ཁྱད་ཀྱིས་བདག་གིར་མཛད་པས་
ན། །འཕྲིན་ལས་ལྷ་མོ་སྒྲོལ་མའང་ཁྱོད་ཉིད་ལགས། །བྱམས་མགོན་བླ་མ་མཆོག་
ལ་གསོལ་བ་འདེབས། །མཆོག་ཐུན་དངོས་གྲུབ་སྩོལ་མཛད་ཡི་དམ་ལྷ། །བདེ་
གཤེགས་མ་ལུས་འདུས་པའི་གཟུགས་ཀྱི་སྐུ། །མཁའ་འགྲོ་ཆོས་སྐྱོང་ཡོངས་ཀྱི་
མངའ་བདག་སྟེ། །ཀུན་འདུས་བྱམས་མགོན་བླ་མཪ་གསོལ་བ་འདེབས། །དེང་
ནས་བཟུང་སྟེ་ཚེ་རབས་ཐམས་ཅད་དུ། །མགོན་པོ་ཁྱོད་ཀྱིས་འབྲལ་མེད་རྗེས་
འཛིན་ཅིང༌། ། །སྐུ་ གསུང་ ཐུགས་ ཀྱི་ གསང་ བ་ ཀུན་ བཟུང་ ནས། །བཀའ་ བཞིན་
སྒྲུབ་པས་མཉེས་པར་བགྱིད་གྱུར་ཅིག །ལེགས་ཚོགས་ཀུན་གྱི་རྩ་བ་ཟླ་མེད་པ། །
དྲིན་ཅན་བླ་མ་མཆོག་གསུམ་ཀུན་འདུས་སུ། །གཏིང་ནས་ཡིད་ཆེས་དད་གུས་
དྲག་པོ་ཡིས། ། །ཅི་གསུང་བཀའ་བཞིན་སྒྲུབ་པ་ཉིད་གྱུར་ཅིག །ངེས་འབྱུང་ བྱང་
སེམས་ཡང་དག་ ལྟ་བ་དང་། །ཕྱིན་དྲུག་རིམ་གཉིས་སྤྱོད་དང་བཅས་པ་ལ། །
འཁྲུལ་མེད་ངེས་པ་བརྟན་པོ་རྙེད་གྱུར་ནས། །རྩེ་གཅིག་སྒྲུབ་པ་སྙིང་པོར་བྱེད་
གྱུར་ཅིག །རྣམ་དག་ ལམ་ བཟང་ སྒྲུབ་པའི་གེགས་ཀྱི་ཕུལ། །མི་དགེའི་བཤེས་
དང་སྡིག་པའི་གྲོགས་རྣམས་ཀྱི། །དབང་དུ་སྐད་ཅིག་ཙམ་ཡང་མི་འགྲོ་ཞིང་། །
དམ་ཚིག་སྡོམ་པ་གཙང་མར་མཐར་ཕྱིན་ཤོག །ཐོག་མཐའ་བར་གསུམ་གཙང་མའི་
ལྷ་ཆོས་མཆོག །ལྷ་ཆོས་བདུན་ལྡན་བཀའ་གདམས་གཙང་མ་ཡི། །རྣམ་ཐར་གཙང་
་་བ་མཐར་ཕྱིན་ཏེ། །འབྲས་གཙང་འོག་མིན་ཞིང་དུ་སྨིན་པར་ཤོག ། །ཚེ་ཐུང་
འདི་ནི་སྐྱིད་དམ་སྡུག་ཀྱང་རུང་། །ལམ་བཟང་འདི་འདྲ་ཕྱིས་ནས་རྙེད་དཀའ་
བས། །ལྷས་བྱིན་རྣམ་ཐར་རིང་ལུགས་རྒྱང་བསྲིངས་ཏེ། །ཕ་རྗེས་བུ་ཡིས་ཟིན་
པར་བྱིན་གྱིས་རློབས། །དེ་ལྟར་ལམ་བཟང་སྟོན་པའི་བཤེས་གཉེས་དང་། །ཚུལ་
མ་
-272-

ཟབ་ལམ་བླ་མའི་རྣལ་འབྱོར་བྱིན་རླབས་མྱུར་འཇུག་སྐལ་བཟང་རེ་སྐོང༌།
བཞིན་སྒྲུབ་པའི་གྲོགས་རྣམས་ཞབས་བརྟན་ཅིང་། །ཕྱི་དང་ནང་གི་བར་དུ་གཅོད་
པའི་ཚོགས། །ཉེ་བར་ཞི་བར་བྱིན་གྱིས་བརླབ་ཏུ་གསོལ། །དེ་ལྟར་སྙིང་གི་ཁོང་
ནས་གསོལ་བཏབ་མཐུས། །བླ་མ་ལྷ་ཚོགས་རྣམས་ཀྱི་སྐུའི་ཆ་ལས། །བདུད་རྩི་འོད་
ཟེར་སྣ་ལྔའི་རྒྱུན་བྱུང་བ། །བདག་གཞན་ཀུན་གྱི་སྒོ་གསུམ་ལ་ཐིམ་པས། །ནད་
གདོན་སྡིག་སྒྲིབ་བག་ཆགས་བཅས་པ་དག །ཚེ་དང་བསོད་ནམས་ ལུང་རྟོགས་
ཡོན་ཏན་འཕེལ། །ཞིང་མཆོག་དམ་པའི་བྱིན་རླབས་མ་ལུས་པ། །བདག་གཞན་
སེམས་ཅན་ཀུན་ལ་ཐིམ་པར་གྱུར། །ཚོགས་ཞིང་རྣམས་ཀྱང་དགྱེས་པ་ཆེན་པོ་
ཡིས། །མཐའ་ནས་འོད་ཞུ་རྩ་བའི་བླ་མར་ཐིམ། །དེ་ཡང་འོད་ཞུ་བདག་ཉིད་ལ་
ཐིམ་པས། །སྒོ་གསུམ་ སྐུ་གསུང་ཐུགས་དང་ རོ་གཅིག་གྱུར། །འདིས་ མཚོན་
དུས་ གསུམ་རྣམ་ དཀཪ་ དགེ་ བའི་མཐུས། །བདག་སོགས་དེང་ནས་བྱང་ ཆུབ་
སྙིང་པོའི་བར། །རྗེ་བཙུན་བླ་མ་མཆོག་གིས་རྗེས་བཟུང་ནས། །མདོ་རྒྱུད་བདུད་
རྩིའི་རོ་ལ་སྤྱོད་པར་ཤོག །སྐྱེ་ཞིང་སྐྱེ་བ་དང་ནི་ཐམས་ཅད་དུ། །རིགས་བཟང་བློ་
གསལ་ང་རྒྱལ་མེད་པ་དང་། །སྙིང་རྗེ་ཆེ་ཞིང་བླ་མ་ལ་གུས་པས། །དཔལ་ལྡན་
བླ་མའི་དམ་ཚིག་ལ་གནས་ཤོག །སྐྱེ་བ་ཀུན་ཏུ་ཡང་དག་བླ་མ་དང་། །འབྲལ་
མེད་ཆོས་ཀྱི་དཔལ་ལ་ལོངས་སྤྱོད་ཅིང་། །ས་དང་ལམ་གྱི་ཡོན་ཏན་རབ་རྫོགས་
ནས། །རྡོ་རྗེ་འཆང་གི་གོ་འཕང་མྱུར་ཐོབ་ཤོག །རྒྱལ་མཚན་རྩེ་མོ་དབང་གི་རྒྱལ་
པོ་ལྟར། །ལྷག་པའི་ལྷ་ཡིས་གཙུག་གི་རྒྱན་གྱུར་ཅིང་། །སྒྲུབ་པ་པོ་ལ་དངོས་གྲུབ་
མཆོག་སྩོལ་བའི། །དཔལ་ལྡན་བླ་མ་མཆོག་གི་བཀྲ་ཤིས་ཤོག །
ཅེས་རྗེ་བཙུན་བླ་མ་བྱམས་པའི་མཚན་ཅན་དང་ཐུབ་དབང་རྡོ་རྗེ་འཆང་
དབྱེར་མེད་དུ་བྱས་ཏེ་གསོལ་བ་འདེབས་པའི་བླ་མའི་རྣལ་འབྱོར་སྨོན་ཚིག་དང་

-273-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༣༠༽
བཅས་པ་འདི་ལྟ་བུ་ཞིག་དགོས་ཞེས་དད་ལྡན་དཀའ་ཆེན་ཡེ་ཤེས་བསོད་ནམས་
ཀྱིས་ཡང་དང་ཡང་དུ་བསྐུལ་བ་ལ་བརྟེན་ནས། བླ་མའི་རྣལ་འབྱོར་དངོས་གཞི་
བྱིན་རླབས་ཀྱི་ཚན་ཀ་ཆེ་ཁྱད་རྗེ་ཙུན་བློ་བཟང་ཡེ་ཤེས་དཔལ་བཟང་པོས་མཛད་
གི་
པའི་བྱིན་རླབས་མྱུར་འཇུག་ལ་གཞི་བྱས། ཚོགས་ཞིང་གི་གཙོ་བོའི་ཁྱད་པར་དང་
འདོད་ གསོལ་ སྨོན་ ཚིག་ སོགས་ གསར་དུ་བསྒྲིགས་ཏེ་རྗེ་བཙུན་བླ་མ་གང་
བཀའ་འབངས་ཡེ་ཤེས་རྒྱལ་མཚན་གྱིས་དབེན་གནས་མ་ཎི་ལ་ཁར་སྦྱར་བའོ། །
འདིས་ཀྱང་འགྲོ་ཀུན་བྱམས་མགོན་བླ་མས་རྗེས་སུ་འཛིན་པར་གྱུར་ཅིག །
ཞལ་
༈ ཚོགས་ཞིང་གཙོ་བོ་རྗེ་བླ་མའི་རྣམ་པར་སྒོམ་པར་སྤྲོ་ན། རྩ་བའི་བླ་མ་
གསུམ་ལྡན་དགེ་སློང་ཚུལ། །སྐུ་མདོག་དཀར་གསལ་དགྱེས་པའི་འཛུམ་
ཅན། །ཞེས་བསྒྱུར་ཞིང་སྔ་ཕྱི་རྣམས་གོང་ལྟར་རོ། །གསོལ་འདེབས་ཀྱི་ཚེ། བརྩེ་
ཆེན་ཡེ་ཤེས་ལྔ་ལྡན་ཐུབ་དབང་གི །གདམས་ངག་ཆོས་ཀྱི་སྲིད་ལ་དབང་བསྒྱུར་
ཞིང་། །ཐུབ་བསྟན་ཡོངས་རྫོགས་ འཛིན་ལ་ ཟླ་ བྲལ་བ། །བྱམས་ མགོན་ བླ་ མ་
གཉིས་པར་གསོལ་བ་འདེབས། །ཐུབ་པའི་གསུང་ངག་གནད་རྣམས་ ཡེ་ཤེས་
ཀྱིས། །ལེགས་རྟོགས་རྒྱལ་བ་དགྱེས་པའི་ལམ་རིམ་དུ། །བསྡུས་ནས་འདོམས་ལ་
ཀུན་ནས་དབང་འབྱོར་བ། །བྱམས་མགོན་དྲིན་ཅན་བླ་མར་གསོལ་བ་འདེབས། །
དེ་ཕྱིན་གསོལ་འདེབས་ཀྱི་ཚིག་བྱམས་མགོན་ཞེས་པ་རྗེ་བཙུན་ཞེས་བསྒྱུར་ནས་
གསོལ་བ་འདེབས་ཚུལ་གོང་ལྟར་རོ།།
།།
-274-